open-index/open-wikipedia-markdown huggingface dataset:
Բաժանում (նկար, Մունկ)

**«Բաժանում»** (), նորվեգացի նկարիչ, էքսպրեսիոնիզմի ու սիմվոլիզմի կարկառուն ներկայացուցիչ Էդվարդ Մունկի նկարներից։ Հեղինակը կտավը վրձնել է 1896 թվականին։ Յուղաներկով կտավի չափերն են՝ 96 × 127 սմ։ «Բաժանում» ստեղծագործությունն այսօր պահպանվում և ցուցադրվում է Մունկի թանգարանում (Օսլո, Նորվեգիա)։

Կտավը դասվում է Կյանքի ֆրիզ շարքին, որի կազմի մեջ մտցվել է 1903 թվականի ցուցահանդեսի ժամանակ։

## Նկարագիր
«Բաժանում» ստեղծագործությունում նկարի հեղինակը՝ Էդվարդ Մունկը պատկերել է կնոջ և տղամարդու։ Լքված տղամարդու հագին սև հանդերձանք է. նա տառապում է։ Հիշողությունները չեն թողնում տղամարդուն թոթափել անցյալը։ Տղամարդու դեմքը Մունկը նկարել է դալուկ ու գունատ։ Աջ ձեռքով բռնել է կրծավանդակի այն հատվածը, որտեղ սիրտն է գտնվում։

Կինը լուսավոր հանդերձանքով է պատկերված։ Նրա ուրվագիծը տարրալուծվում է ֆոնին պատկերված բնանկարի հետ։ Կնոջ կերպարը աչքի է ընկնում նպատակասլացությամբ ու հանդարտությամբ։ Նրա նուրբ և ցվերջ չավարտված կերպարը խորհրդանշում է լուսավոր անցյալը։ Իսկ տղամարդու մուգ կերպարը, որի դիմագծերը նկարված են ամբողջությամբ ու մանրամասնությամբ, պատկանում է մռայլ ներկային։

«Բաժանում» կտավը ժլատ է գույներից, սակայն գերակշռում է օրգանական գունային հաջորդափունջը։ Այդպիսի երանգավորումը դիտողին փոխանցում է լարվածության մթնոլորտ և դեպրեսիվություն։

## Տես նաև
* Կյանքի ֆրիզ
* Էդվարդ Մունկի նկարների ցանկ (1880-1885)
* Էդվարդ Մունկի նկարների ցանկ (1886-1892)
* Էդվարդ Մունկի նկարների ցանկ (1893-1898)
* Էդվարդ Մունկի նկարների ցանկ (1899-1902)
* Էդվարդ Մունկի նկարների ցանկ (1903-1905)
* Էդվարդ Մունկի նկարների ցանկ (1906-1908)
* Էդվարդ Մունկի նկարների ցանկ (1909-1913)
* Էդվարդ Մունկի նկարների ցանկ (1914-1927)
* Էդվարդ Մունկի նկարների ցանկ (1928-1944)

## Ծանոթագրություններ

## Գրականություն
* Matthias Arnold: *Edvard Munch*. Rowohlt, Reinbek 1986. ISBN 3-499-50351-4, S. 42–53.
* Ulrich Bischoff: *Edvard Munch*. Taschen, Köln 1988, ISBN 3-8228-0240-9, S. 31–63.

## Արտաքին հղումներ
* Эдвард Мунк «Расставание» на сайте «Музей мира»
* Separation, 1896 by Edvard Munch 

Կատեգորիա:1896 նկարներ
Կատեգորիա:Էդվարդ Մունկի նկարներ
Կատեգորիա:Էքսպրեսիոնիզմ
Կատեգորիա:Կյանքի ֆրիզ
Կատեգորիա:Մունկի թանգարանի նկարներ
Կատեգորիա:Նորվեգիայի արվեստ
Ավտովարորդների պաշտպանության լիգա

**Ավտովարորդների պաշտպանության լիգա**, **ԱՊԼ**, Հայաստանում գործող հասարակական կազմակերպություն։ Կազմակերպության նախագահն է Տիգրան Հովհաննիսյանը։

Կազմակերպությունը հայտնի է լրատվամիջոցների կողմից լուսաբանված վարորդների իրավունքների պաշտպանությանը ուղղված բազմաթիվ միջոցառումներով։ 
Տիգրան Հովհաննիսյանը նաև liga.am կայք էջի հեղինակն է, որը զբաղվում է լրկին ավտովարարդների իրավունքների պաշտպանությամբ։

2017 թվականի ամռանը ԱՊԼ նախագահ Տիգրան Հովհաննիսյանի և իր համախոհների՝ տաքսու վարորդների ու ավտոմեքենա ներկրողների հետ հիմնադրել է *Ազգային պաշտպանության լիգա* անունով նոր կուսակցություն, որպեսզի կարողանան ավելի հիմնավոր պայքարել վարորդների իրավունքների համար և ոլորտում առկա խնդիրների լուծումները գտնելը։

2017 թվականի մայիսին դիմել է Հայաստանի բոլոր տաքսու վարորդներին՝ Հայաստանի տրանսպորտի, կապի և տեղեկատվական տեխնոլոգիաների նախարար Վահան Մարտիրոսյանի հրաժարականը պահանջելուն միանալու համար։

## Ծանոթագրություններ

Կատեգորիա:Հայաստանի հասարակական կազմակերպություններ
Կատեգորիա:Հայաստանի իրավապաշտպանական կազմակերպություններ
Գիշերը Սեն Կլուում

**«Գիշերը Սեն Կլուում»** (), նորվեգացի նկարիչ, էքսպրեսիոնիզմի ու սիմվոլիզմի կարկառուն ներկայացուցիչ Էդվարդ Մունկի նկարներից։ Հեղինակը կտավը վրձնել է 1890 թվականին։ Յուղաներկով կտավի չափերն են՝ 64.5 × 54 սմ։ «Գիշերը Սեն Կլուում» ստեղծագործությունն այսօր պահպանվում և ցուցադրվում է Արվեստի, ճարտարապետության և դիզայնի ազգային թանգարանում (Օսլո, Նորվեգիա)։

## Պատմություն
1889 թվականին Էդվարդ Մունկը ստացավ պետական կրթաթոշակ և ուղևորվեց դեպի Ֆրանսիա։ Սկզբից հեղինակը մեկնեց Փարիզ, հետայդու Սեն Կլու, որտեղ սենյակ վարձակալեց սրճարանի երկրորդ հարկում. տունն ուներ բացվող հիանալի տեսարան դեպի Սեն գետը։ Այստեղ ապրելու շրջանում Մունկը հայրենիքից լուր է ստանում, որ մահացել է հայրը, որը ծանր հարված էր նրա համար։

## Նկարագիր
«Գիշերը Սեն Կլուում» ստեղծագործությունը հեղինակը վրձնել է հենց այդ ժամանակաշրջանում։ Նկարում պատկերված է Մունկի մութ սենյակը և պատուհանից երևացող տեսարանը ուշ գիշերին։ Պատուհանի մոտ երևում է մի տղամարդ։ Վերջինս նստած է բազմոցին և մտորումների մեջ է։ Ձախ ձեռքով տղամարդը գլուխն է բռնել։ Գլխին բոլորագլխարկ կա դրված։ Տղամարդը նայում է պատուհանից դուրս՝ Սենին։ Երկնակամարում երևում է լիալուսինը։ Ենթադրվում է, որ այդ տղամարդը նկարչի ընկերն է՝ դանիացի բանաստեղծ Էմանուել Գոլդշտեյնը։ Նկարի տղամարդուն երբեմն նույնացնում են նաև Էդվարդի հետ՝ Մունկի մահացած հոր։

«Գիշերը Սեն Կլուում» ստեղծագործությունն առաջին անգամ հանրության համար ցուցադրության է ներկայացվել 1890 թվականի աշնանային ամենտարյա ցուցահանդեսին, որը կրում էր «Գիշեր» խորագիրը։ Ցուցահանդեսի ժամանակ նկարը գնում է նորվեգացի, արվեստագիտության դոկտոր Ֆրեդրիկ Արենցը 100 նորվեգական կրոնով։ 1917 թվականին Արենցի դաստակերտից նկարը գնում է Օսլոյի Արվեստի, ճարտարապետության և դիզայնի ազգային թանգարանը։

## Տես նաև
* Էդվարդ Մունկի նկարների ցանկ (1880-1885)
* Էդվարդ Մունկի նկարների ցանկ (1886-1892)
* Էդվարդ Մունկի նկարների ցանկ (1893-1898)
* Էդվարդ Մունկի նկարների ցանկ (1899-1902)
* Էդվարդ Մունկի նկարների ցանկ (1903-1905)
* Էդվարդ Մունկի նկարների ցանկ (1906-1908)
* Էդվարդ Մունկի նկարների ցանկ (1909-1913)
* Էդվարդ Մունկի նկարների ցանկ (1914-1927)
* Էդվարդ Մունկի նկարների ցանկ (1928-1944)

## Ծանոթագրություններ

## Գրականություն
* Reinhold Heller: *Edvard Munch. Leben und Werk*. Prestel, München 1993. ISBN 3-7913-1301-0, S. 39–47.
* Hans Dieter Huber: *Edvard Munch: Tanz des Lebens.* Reclam, Stuttgart 2013, ISBN 978-3-15-010937-3, S. 41–45.
* Rodolphe Rapetti: *Munch und Paris: 1889–1891*. In: Sabine Schulze (Hrsg.): *Munch in Frankreich*. Schirn-Kunsthalle Frankfurt in Zusammenarbeit mit dem Musée d'Orsay, Paris und dem Munch Museet, Oslo. Hatje, Stuttgart 1992, ISBN 3-7757-0381-0, S. 91–99.

## Արտաքին հղումներ
*Nuit à Saint-Cloud, 1890  au Musée national de l'art, de l'architecture et du design d'Oslo.  
*  Im Strudel der Melancholie. Vidéo de Hans Dieter Huber sur YouTube. 

Կատեգորիա:1890 նկարներ
Կատեգորիա:Էդվարդ Մունկի նկարներ
Կատեգորիա:Նորվեգիայի արվեստ
Կատեգորիա:Սեն Կլու
Կատեգորիա:Օսլոյի արվեստի, ճարտարապետության և դիզայնի ազգային թանգարանի նկարներ
Աշխարհի ամենախորը լճերի ցանկ

**Աշխարհի խոր լճերի ցանկում**, աշխարհի խոշորագույն լճերը ներկայացված են ըստ խորության նվազման կարգի։
Աշխարհի տարբեր մասերում գտնվող ամենախոր լճերը թվարկված են այբբենական կարգով։

## Աշխարհի խոր լճեր

## Աշխարհի ամենախորը լճեր

## Տես նաև
* Ռուսաստանի ամենախոր լճերի ցանկ
* Աշխարհի խոշորագուն լճերի ցանկ

## Ծանոթագրություններ

## Արտաքին հղումներ
* http://www.worldlakes.org/lakeprofiles.asp?anchor=deepest
* https://www.google.com/maps/search/http:%2F%2Fgoogis.info%2Fload%2F0-0-0-575-20/@40.5524394,44.6632259,12z/data=!3m1!4b1

Կատեգորիա:Լճերի ցանկեր
Կատեգորիա:Ցանկեր
Կատեգորիա:Թոփ ցանկեր
Սադի Կառնո (քաղաքական գործիչ)

**Մարի Ֆրանսուա Սադի Կառնո** (. maʁi fʁɑ̃swa sadi kaʁno, ),  ֆրանսիացի պետական գործիչ, եղել է Ֆրանսիայի Երրորդ Հանրապետության չորրորդ նախագահը։ Նա եղել է Ֆրանսիայի նախագահ 1887 թվականից մինչև 1894 թվականը, երբ սպանվել է Սանտա Ժերոնիմ Կասերոյի կողմից։

Գեներալ Լազար Կառնոյի թոռն է, նշանավոր ֆիզիկոս Սադի Կառնոյի զարմիկը։ Հայրը՝ Իպոլիտ Կառնոն նույնպես քաղաքականությամբ է զբաղվել։ Որդին՝ Ժան Կառնոն, բիզնեսմեն էր։

## Նախագահություն
Կառնոն հայտնի էր իր ազնվությամբ, սա նրան ավելի ճանաչված է դարձրել մյուս թեկնածուի` Ժուլի Գրևիի համեմատ, ով հրաժարական էր տվել սկանդալից հետո։ Նա ընտրվել է նախագահ` 827 ձայնից ստանալով 616-ը։ Նա ստանձնել է նախագահությունը ճգնաժամային ժամանակաշրջանում, երբ հանրապետությունը բաց հարձակումների էր ենթարկում։ Կարնոնի ժողովրդականությունն օգնում է ստիպելու Ժորժ Բուլանժեին հեռանալ։ Բուլանժեն պահպանողական էր և միապետության կողմնակից, և այդ պատճառով վախ կար, որ նա կարող է փորձել տապալել հանրապետությունը։ Կարնոն մոտ էր իր ամենահայտնիությանը, երբ 1894 թվականի հունիսի 24-ին այցելում է հանրային միջոցառման Լիոնում։ Հետագայում նա դանակահարվել է իտալացի անարխիստ Սանտա Գերոնիմո Կասերիո և մահացել է հունիսի 25-ի գիշերը։ Դանակահարությունը մեծ սարսափի և վախի մթնոլորտ է տարածում։ Նախագահին հանդիսավոր կերպով թաղել են Փարիզի պանթեոնում։

## Ծանոթագրություններ

Կատեգորիա:Պետության սպանված ղեկավարներ
Կատեգորիա:Ֆրանսիայի նախագահներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի ճարտարագետներ
Կատեգորիա:Ֆրանսիացի պետական գործիչներ
Աշխենիկ Ներքին

**Աշխենիկ Ներքին**, գյուղ Արևմտյան Հայաստանում, Խարբերդի վիլայեթի Խոզաթի գավառակում։

## Բնակչություն
XX դարի սկզբին ուներ 35 տուն  բնակիչ։

## Տնտեսություն
Բնակչության հիմնական զբաղմունքը անասնապահությունն էր։ Զբաղվում էին նաև երկրագործությամբ։

## Տես նաև
* Խարբերդի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Բրունո Մասո

**Բրունո Մասո** (, ), Գերմանիան ներկայացնող ֆրանսիացի գեղասահորդ, հանդես է գալիս զուգասահքում։ 2015 թվականից Ալյոնա Սավչենկոյի հետ միասին հանդես են գալիս Գերմանիայի դրոշի ներքո։ 2018 թվականին զույգը դարձել է Ձմեռային օլիմպիական խաղերի չեմպիոն, Եվրոպայի առաջնության կրկնակի արծաթե մեդալակիր (2016, 2017), Գեղասահքի աշխարհի առաջնության արծաթե (2017) և բրոնզե (2016) մեդալակիր, Գեղասահքի Գերմանիայի առաջնության կրկնակի չեմպիոն (2016 և 2018)։ Մինչև Ալյոնա Սավչենկոյի հետ ներկայանալը Դարյա Պոպովայի հետ դարձել է Գեղասահքի Ֆրանսիայի առաջնության չեմպիոն (2012) և փոխչեմպիոն (2013)։

2017 թվականի ապրիլի 14-ի տվյալներով Չմշկասահորդների միջազգային միության վարկանիշում զույգը զբաղեցնում է 4-րդ տեղը։

## Սպորտային նվաճումներ
### Արդյունքներ Գերմանիայի համար
*(Ա. Սավչենկոյի հետ)*

### Արդյունքներ Ֆրանսիայի համար (զուգասահք)
*(Դ. Պոպովայի հետ)*

*Աշխարհի թիմային առաջնությունում առաջին ցուցանիշն անձնական մրցաշարի տեղն է, երկրորդը՝ թիմային տեղը։
* **WD** - գեղասահորդներին դուրս են հանել մրցույթից

*(Ա.-Լ. Լետչի հետ)*

*(Կ. Ֆուշեի հետ)*

### Արդյունքներ Ֆրանսիայի համար (մենասահք)

## Ծանոթագրություններ

## Արտաքին հղումներ
* Կ. Ֆուշե և Բ. Մասո
* Դ. Պոպովա և Բ. Մասո
* Ա. Սավչենկո և Բ. Մասո

Կատեգորիա:Ֆրանսիացի գեղասահորդներ
Կատեգորիա:Գերմանացի գեղասահորդներ
Փոքրասիական տրիտոն

**Փոքրասիական տրիտոն**  (Triturus vittatus), պոչավոր երկկենցաղների կարգի սալամանդրների ընտանիքի մողես, որը գրանցված է Հայաստանի Կարմիր գիրքում։ Տարբեր գիտնականների կողմից դասվում է Triturus կամ Omma-totriton ցեղերին։

## Ընդհանուր բնութագիր
### Արտաքին կառուցվածք
Մարմնի երկարությունը 1,5-8,8 սմ է, պոչը՝ գրեթե նույն երկարության։ Էգերը գորշավուն են, մեջքի երկայնքով հաճախ ունենում են մուգ գույնի կետիկներ։ Ողնաշարի ուղղությամբ ձգվում է լայն, շեկ զոլ։ Արուների մեջքի գորշադեղնավուն, բրոնզագույն երանգով ընդհանուր գունավորման վրա կա սև խալերից կազմված նախշ։ Պարանոցի, վերջույթների և պոչի խալերն ավելի խոշոր են։ Ներքևի 2 եզրային շարքերի խալերը միանալով՝ ձևավորում են զուգահեռ երկայնակի սև զոլեր, որոնց արանքում կա սպիտակ զոլ։ Հարսանեկան շրջանում արուների մեջքի վրա ձևավորվում է բարձր, մարմնի երկարության 1/4-ին հասնող, խիստ կտրտված կատարանման լողաթաղանթ, որը կազմված է 15 ատամիկներից։ Պոչի ստորին մակերեսով ձգվում է սղոցաձև լողաթաղանթ (կատար)։ Մեջքային կատարի յուրաքանչյուր ատամիկ կրում է երկայնակի սև զոլ։ Այս շրջանում արուների պոչի ստորին մասը ձեռք է բերում թանաքագույն երանգ։ Կոկորդը և գլխի ստորին մասը սպիտակ են՝ սև բծերով։ Էգերի մեջքային կատարը բացակայում է։ 2 սեռերի որովայնը սպիտակավունից վառ նարնջագույն է, աչքի բիբը՝ ոսկեգույն, վերին և ստորին մասերում կա մեկական սև բիծ։

### Կենսակերպ
Վարում է գլխավորապես մթնշաղային ու գիշերային կենսակերպ։ Սնվում է հիմնականում մանր անողնաշարավորներով։ Ձմեռում է ցամաքում՝ աշնան վերջից գարնան սկիզբը։ Զուգավորումը տեղի է ունենում գարնանը։ Բեղմնավորումը ներքին է. էգը հավաքում է սպերմատոֆորը արուի հետ անմիջական հպման ընթացքում։ Էգը ձվերը կպցնում է տերևներին կամ ստորջրյա այլ առարկաների։ Թրթուրը ծնվում է ձվադրումից 12-30 օր հետո։ Կերպարանափոխությունը տեղի է ունենում ամռան վերջից աշնան սկիզբը։ Հայտնի են թրթուրների ձմեռման դեպքեր և կերպարանափոխված (ևեոտենիկ) ձև։ Օգտակար է. ոչնչացնում է վնասատու փափկամարմիններին ու միջատներին։

## Տարածվածություն
Տարածված են Իսրայելում, Լիբանանում, Սիրիայում, Փոքր Ասիայում, Արևմտյան Կովկասում։

### Տարածվածությունը Հայաստանում
ՀՀ-ում հայտնի է միայն Լոռու մարզում՝ Ախթալա, Օձուն և Դսեղ գյուղերի շրջակայքում։ Բնակվում է հոսող ու կանգուն ջրավազաններում և ափամերձ վայրերում՝ ծովի մակարդակից 900-1200 մ բարձրության վրա։

ՀՀ-ում որսվում է մեծ քանակներով, ինչի հետևանքով կարող է անհետանալ։ Հաճախ խնամվում է անազատ պայմաններում՝ որպես գեղազարդիչ տեսակ։

## Պահպանություն
Հայտնի են տեղային ռելիկտային պոպուլյացիաներ Հայաստանի հյուսիսում։ ԲՊՄՄ Կարմիր ցուցակի չափորոշիչներով գնահատվում որպես կրիտիկական վիճակում գտնվող տեսակ։

Թվաքանակը բնության մեջ կազմում է 1500–1800 առանձնյակ։

Թվաքանակի վրա բացասականորեն են ազդում անտառահատումները, մանր ջրավազանների ոչնչացումը և անասունների գերարածեցումը։ Պոպուլյացիային սպառնացող վտանգներից է զանգվածային ապօրինի որսը՝ տրիտոններին տերարիումների սիրահարներին վաճառելու նպատակով։

Գրանցված է Բեռնի կոնվենցիայի II հավելվածում

## Ծանոթագրություններ

Կատեգորիա:Երկկենցաղներ
Կատեգորիա:Սաղմոնազգիներ
Կատեգորիա:Կենդանիներ այբբենական կարգով
Կատեգորիա:Կրիտիկական վիճակում գտնվող տեսակներ
Կատեգորիա:ՀՀ Կարմիր գրքում գրանցված կենդանիներ
Կատեգորիա:Քորդավորներ
Կատեգորիա:Ողնաշարավորներ
Տոսին Ադարաբիոյո

**Տոսին Ադարաբիոյո** (, ), անգլիացի պրոֆեսիոնալ ֆուտբոլիստ։ Ներկայումս Մանչեսթեր Սիթիից վարձավճարով հանդես է գալիս Բլեքբուրն Ռովերսի կազմում։ Խաղում է կենտրոնական պաշտպանի դիրքում։

## Ակումբային կարիերա
### Մանչեսթեր Սիթի
Ադարաբիոյոն Մանչեսթեր Սիթիի ակադեմիային միացել է 5 տարեկան հասակում։ 14 տարեկանից սկսեց հանդես գալ Մանչեսթեր Սիթիի մինչև 18 տարեկանների կազմում։ 16 տարեկանում դարձավ այս թիմի ավագը։

Իր պրոֆեսիոնալ դեբյուտը Ադարաբիոյոն նշեց 2016 թվականի փետրվարի 21-ին՝ թիմի մեկնարկային կազմում խաղադաշտ դուրս գալով Անգլիայի գավաթի Չելսիի դեմ խաղում։ Չեմպիոնների Լիգայում իր առաջին հանդիպումը անցկացրեց 2016 թվականի օգոստոսի 24-ին՝ Ստյաուա Բուխարեստի դեմ խաղում։ Դեկտեմբերի 6-ին Մանչեսթեր Սիթիի մեկնարկային կազմում խաղադաշտ դուրս եկավ Չեմպիոնների Լիգայի Սելտիկի դեմ խաղում։ 2017 թվականի հունիսի 20-ին Ադարաբիոյոն 4 տարով երկարաձգեց իր պայմանագիրը Մանչեսթեր Սիթիի հետ։

2018 թվականի օգոստոսի 3-ին Ադարաբիոյոն 1 տարվա վարձավճարով միացավ Վեստ Բրոմվիչ Ալբիոնին։ Իր դեբյուտը ակումբի կազմում նշեց օգոստոսի 7-ին՝ Նոթինգհեմ Ֆորեստի դեմ խաղում։ Վեստ Բրոմվիչի կազմում անգլիացին անցկացրեց 36 հանդիպում՝ դառնալով 2 գոլային փոխանցման հեղինակ։

2019 թվականի հուլիսի 31-ին Ադարաբիոյոն վարձավճարով տեղափոխվեց Բլեքբուրն Ռովերս։ Իր դեբյուտը նշեց օգոստոսի 10-ին՝ մեկնարկային կազմում խաղադաշտ դուրս գալով Ֆուլհեմի դեմ խաղում։

## Միջազգային կարիերա
Ադարաբիոյոյի ծնողները արմատներով Նիգերիայից են և նա իրավունք ունի հանդես գալ նաև Նիգերիայի հավաքականի կազմում։ Ադարաբիոյոն մի քանի անգամ հավաքական է հրավիրվել Նիգերիայի ֆուտբոլի ֆեդերացիայի կողմից, սակայն մերժել է՝ հույս ունենալով ապագայում խաղալ Անգլիայի կազմում։ Նա ներկայացրել է Անգլիան տարբեր տարիքային երիտասարդական հավաքականներում։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 15-ի դրությամբ*

## Ծանոթագրություններ

## Արտաքին հղումներ
* Ադարաբիոյոյի պաշտոնական Տվիտերի էջը
* Ադարաբիոյիյի պաշտոնական Ինստագրամի էջը
* Ադարաբիոյոն transfermarkt-ում
* Ադարաբիոյոն soccerbase.com-ում
* Ադարաբիոյոն WhoScored.com կայքում
* Ադարաբիոյոն Բլեքբուրն Ռովերսի պաշտոնական կայքում 
* Ադարաբիոյոն Մանչեսթեր Սիթիի պաշտոնական կայքում
* Ադարաբիոյոն ՈՒԵՖԱ-ի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Բլաքբըրնի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վեստ Բրոմվիչ Ալբիոնի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ագաթա Բաքքեր-Գրյոնդալ

**Ագաթա Բաքքեր-Գրյոնդալ** (, ), նորվեգացի դաշնակահարուհի և կոմպոզիտոր։

## Կյանք և գործունեություն
Ծնվել է հարուստ և կրթված ընտանիքում։ Նրա ծնողները նկատել էին աղջկա երաժշտական շնորհը և երաժշտական կրթության տվել դեռ վաղ հասակից։ Երեք տարեկան հասակում հանդիսատեսի առաջ հանդես է եկել դաշնամուրային նվագով։ Ավելի ուշ, Քրիստիանայում (ներկայումս Օսլո) դաշնամուրային, երաժշտության տեսության և երաժշտական կատարումների դասեր է առել Հալֆդան Կիերուլֆի և Լյուդվիգ Լինդեմանի մոտ։ 1865 թվականին ծնողների կամքին հակառակ մեկնել է Բեռլին, որտեղ մինչև 1869 թվականը սովորել է իր ժամանակի դաշնամուրի մեծագույն վարպետ Թեոդոր Կուլակի մոտ։

Նորվեգիայում իր առաջնախաղն ունեցել է 1869 թվականին՝ այն ժամանակ մեծ ճանաչում չունեցող Էդվարդ Գրիգի հետ միասին։ Նրանք կատարել են Լյուդվիգ վան Բեթհովենի հինգերորդ դաշնամուրային կոնցերտը։ Այնուհետև սովորել է Եվրոպայի այնպիսի հայտնի դիրիժորների և կոմպոզիտորների հետ, ինչպիսիք են Հանս ֆոն Բյուլովը և Ֆերենց Լիստը։ Հանսի մոտ սովորել է Ֆլորենցիայում, իսկ Ֆերենցի մոտ՝ Վեյմարում։ Հաջորդող տարիներին ելույթներ է ունեցել Եվրոպայի տարբեր երկրներում։ Բերնարդ Շոուն, լինելով նրա լոնդոնյան համերգին, նրան կոչել է Կլարա Շումանի վարպետության իսկական ժառանգորդ։

1875 թվականից հանդիսանում է Շվեդիայի երաժշտական թագավորական ակադեմիայի անդամ։

Քանի որ ընտանիքը մշտապես ֆինանսական կարիքի մեջ էր, Աթագան ամեն օր տվել է երաժշտության դասեր։ Մասնավորապես, նրա մոտ սովորել են Բորգհիլդ Հոլսմենը և Բերտա Ֆեյրինգ Տեպպերը։ Միևնույն ժամանակ նա չի դադարել  հանդես գալ համերգներով։ 1878 թվականին Փարիզում տեղի ունեցած համաշխարհային ցուցադրության ժամանակ նվագել է Էդվարդ Գրիգի*a-moll* դաշնամուրային կոնցերտը, որի ժամանակ որպես դիրիժոր հանդես է եկել նրա ամուսինը։
1878 թվականից հետո նրա առողջությունը վատացել է, սկսել է խլանալ ընդհուպ մինչև լսողության լիակատար կորցնում։ Կյանքի վերջին տարիներին դադարել է զբաղվել երաժշտությամբ։

## Ընտանիք
1875 թվականին Ագաթան ամուսնացել է երաժշտության ուսուցիչ և երգչախմբի դիրիժոր Օլաուս Անդրեաս Գրյոնդալի հետ։ Ամուսնության արդյունքում նրանք ունեցել են երեք որդի։ Նրանց մեկը եղել է Ֆրիտյոֆ Բաքքեր-Գրյոնդալը (1885—1959), ով նույնպես հայտնի դաշնակահար է եղել։

Ագաթայի ավագ քույրը՝ Գարիեթ Բաքքերը եղել է հայտնի նկարչուհի։

## Ընտրյալ երաժշտական ստեղծագործություններ

## Ծանոթագրություններ

## Գրականություն
* 
* 

Կատեգորիա:20-րդ դարի դասական կոմպոզիտորներ
Կատեգորիա:Երաժշտական մանկավարժներ
Կատեգորիա:Կին դասական կոմպոզիտորներ
Կատեգորիա:Նորվեգացի դաշնակահարներ
Կատեգորիա:Նորվեգացի երաժիշտներ
Կատեգորիա:Նորվեգացի կոմպոզիտորներ
Կատեգորիա:Նորվեգացի մանկավարժներ
Կատեգորիա:Շվեդիայի երաժշտության թագավորական ակադեմիայի անդամներ
Մորիս Տեր-Մարգարյան

**Մորիս (Արա) Տեր-Մարգարյան** (, ), ֆրանսահայ նկարիչ։

## Կենսագրություն
Մորիս Տեր-Մարգարյանը ծնվել է Փարիզում։ 1943-1946 թվականներին մասնագիտացել է լուսանկարչության մեջ, 1947-1949 թվականներին սովորել է Փարիզի գեղեցիկ արվեստների դպրոցում։ Ակտիվ գործունեություն է ծավալել Փարիզի ներգաղթի կոմիտեում, Հայոց ցեղասպանությունից մազապուրծ ծնողների հետ պատրաստվել մեկնելու Հայաստան, սակայն հիվանդության պատճառով չի կարողացել։ 1950 թվականին ընտանիքը թողել է Փարիզը և հաստատվել Լիոնի մոտ՝ Կոնդրիոյում։

Ցուցադրվել է 1955 թվականից՝ Փարիզի Ժամանակակից արվեստի թանգարանի երիտասարդ նկարիչների սալոնում։ Տեր-Մարգարյանի արվեստը (դիմանկար, բնանկար, նատյուրմորտ ) ռեալիստական է՝ արտահայտիչ վրձներագներով. մարմնամասերի ձևափոխումները միտված են հասնելու առավել արտահայտչականության և հուզականության։ Տեր-Մարգարյանը 15 փորագրություններ է արել  Ռ. Դերուգիյի «Ծաղրածուներ» գրքի համար (1974), նկարազարդել Բ. Կլավելի «Ռոնի ծովահենները» (1975) երկը։ Նկարչի ստեղծագործության հերոսը կյանքի հորձանուտ նետված հոգեխռով մարդն է։ Իր պատկերների համար Տեր-Մարգարյանը հաճախ որպես բնորդ է ընտրել ծնողներին, որոնց դեմքերին դրոշմված է անլուր տառապանքի կնիքը։

## Ցուցահանդեսներ
Անհատական ցուցահանդեսներ է ունեցել Վալանսում (1968), Նիսում (1969), Լիոնում (1970), Վիեննայում (1971), Փարիզում (1956, 1972, 1973, 1976):

## Մրցանակներ
* Բանյո քաղաքի մրցանակ, 1969 
* Փարիզի ֆրանսիացի նկարիչների սալոնի դափնեկիր, 1971

## Ծանոթագրություններ

Կատեգորիա:Ֆրանսահայ նկարիչներ
Ռուսաստանի նախագահական ընտրություններ (2018)

**Ռուսաստանի նախագահի ընտրություններ,** տեղի է ունեցել 2018 թվականի մարտի 18-ին։ Ռուսաստանի Դաշնության Սահմանադրության համաձայն, երկրի ղեկավարը կընտրվի վեց տարի ժամկետով,  հավասար և ուղղակի համընդհանուր գաղտնի քվեարկության միջոցով։ 2003 թվականի հունվարի 10-ի Դաշնային օրենքի՝ Ռուսաստանի նախագահի  ընտրությունների մասին թիվ 19-ԴՕ 5-րդ հոդվածի 2-րդ կետի համաձայն  նախագահական ընտրությունների առաջին փուլի անցկացման օրը համարվում է ամսվա երկրորդ կիրակի օրը։ Ընտրությունների արդյունքում հաղթել է գործող նախագահ Վլադիմիր Պուտինը։

## Թեկնածուներ

## Տես նաև
* Ռուսաստանի Դաշնության նախագահ
* Ռուսաստանի նախագահական ընտրություններ

## Ծանոթագրություններ

Կատեգորիա:2018 Ռուսաստանում
Կատեգորիա:2018 մարտի իրադարձություններ Ասիայում
Կատեգորիա:2018 մարտի իրադարձություններ Եվրոպայում
Կատեգորիա:Ռուսաստանի նախագահական ընտրություններ
Կատեգորիա:Վլադիմիր Պուտին
Ագնեթե Յունսեն

**Ագնեթե Քրիստին Յունսեն** (, ), առավել հայտնի է **Ագնեթե** կամ **Ագգի** բեմական անունով, սաամական ծագմամբ նորվեգացի երգչուհի և երգերի հեղինակ։ 2016 թվականին «Icebreaker» երգով ներկայացրել է Նորվեգիան Ավստրիայի մայրաքաղաք Վիեննայում կայացած Եվրատեսիլ երգի մրցույթում։

## Կենսագրություն
Ագնեթե Յունսենը ծնվել է 1994 թվականի հուլիսի 4-ին հյուսիսային Նորվեգիայի Նեսեբյու փոքրիկ բնակավայրում։ Ունի սաամական ծագում, իսկ նրա հայրը՝ Սիգնե Իվերսենը, սաամերեն լեզվով ստեղծագործող հայտնի մանկական գրող է։

2008 թվականին Ագնեթեն միանում է «The BlackSheeps» մանկական երաժշտական խմբին, որի մյուս անդամների հետ միասին վերջինս հաղթում է «Melodi Grand Prix Junior 2008» երգի մրցույթում։ Հաղթող երգը կոչվում էր «Oro jaska, beana» և հնչում էր նորվեգերեն և սաամերեն լեզուներով։ Կարճ ժամանակահատվածում այդ երգը հայտնվում է Նորվեգիայի հիթ շքերթի առաջին հորիզոնականում։ 2011 թվականին «The BlackSheeps» -ը մասնակցում է Եվրատեսիլում Նորվեգիայի ներկայացուցչի ընտրությանը, սակայն գրավում է երկրորդ տեղը։

2016 թվականին Ագնեթեն հերթական անգամ մասնակցում է Նորվեգիայի եվրատեսիլյան ներկայացուցչի ազգային ընտրությանը՝ այս անգամ «Icebreaker»։ Այդ երգը հաղթում է եզրափակչում և Ագնեթե Յունսենը ստանում է Վիեննայում կայանալիք համաեվրոպական երգի մրցույթում  Նորվեգիան ներկայացնելու իրավունք։ Կատարումից առաջ երգչուհին նշում է, որ այդ երգը նվիրված է այդ պահին ընկճախտով տառապող իր ընկերոջը։ Եվրատեսիլում Ագնեթեն հանդես է գալիս երկրորդ կիսաեզրափակչում, սակայն այդպես էլ չի անցնում հաջորդ փուլ։

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Եվրատեսիլ 2016 երգի մրցույթի մասնակիցներ
Կատեգորիա:Նորվեգացի երգչուհիներ
Կատեգորիա:Նորվեգացի փոփ երգիչներ
Կատեգորիա:Նորվեգացի փոփ երաժիշտներ
Էլիսա Ռինգեն

**Էլիսա Ռինգեն** (, ), նորվեգացի բիաթլոնիստ։

2012 թվականի բիաթլոնի աշխարհի առաջնության հերթափոխում արժանացել է բրոնզե մեդալի և 2011-2012 բիաթլոնի աշխարհի առաջնության հերթափոխում՝ Աշխարհի գավաթի։

Ռինգեն թողել է մարզաձևը 2015-2016 բիաթլոնի աշխարհի գավաթի մրցաշրջանից հետո։

## Բիաթլոնի արդյունքներ
Բոլոր արդյունքներն ըստ Բիաթլոնի միջազգային միության՝

### Պատանեկան նվաճումներ

### Օլիմպիական խաղեր

### Աշխարհի առաջնություն
*1 մեդալ (1 բրոնզ)*

:**Օլիմպիական մրցաշրջանում մրցումները միայն անցկացվում են օլիմպիական ծրագրում չընդգրկված իրադարձությունների համար*

## Ծանոթագրություններ

## Արտաքին հղումներ
* IBU name
* Elise Ringen 

Կատեգորիա:Նորվեգացի բիաթոլնիստներ
Կատեգորիա:Նորվեգացի մարզիկներ
Գրեթե Վայթց

**Գրեթե Վայթց** (, ծննդյան անունը՝ Անդերսեն, ), նորվեգացի մարաթոնի վազորդ և աշխարհի նախկին ռեկորդակիր։ 1979 թվականին Վայթցը պատմության մեջ առաջին կինն է դարձել, ով երկուսուկես ժամվա ընթացքում անցել է մարաթոնը։ 1978-1988 թթ. նվաճել է 9 նյույորքյան մարաթոն։ 1984 թվականի Լոս Անջելեսի օլիմպիական խաղերում արժանացել է արծաթե մեդալի և Հելսինկիի 1983 թվականի աշխարհի առաջնությունում՝ ոսկե մեդալի, 1983 և 1986 թվականներին՝ Լոնդոնի մարաթոնի հաղթող։ Վայթցը նաև Աշխարհի դահուկավազքի առաջնության հնգակի հաղթող է։

## Կենսագրություն
Գրեթե Անդերսենը ծնվել է 1953 թվականին Օսլոյում։ Վայթցը տաղանդավոր երիտասարդ վազորդ էր, բայց ծնողները լրջորեն չէին ընդունում նրա պոտենցիալ մասնագիտությունը։ Այնուամենայնիվ, Վայթցը մասնակցեց Մյունխենի 1972 թվականի ամառային օլիմպիական խաղերի 1500 մետր մրցավազքին, և մարզական կարիերան առաջ տանելու համար սովորեց ուսուցիչների քոլեջում։

* Ամուսին՝ Ջեք
* Եղբայրներ՝ Յան և Առիլդ

## Կարիերա
Պատանեկության տարիներին Վայթցը Նորվեգիայի ազգային պատանեկան 400 և 800 մետր վազքում նվաճել է պատանեկան կոչումներ։ 17 տարեկանում նա Եվրոպայի պատանեկան ռեկորդ է սահմանել 1500 մ համար 4:17 ժամանակով և 1974 թվականին և այս միջոցառման ժամանակ Եվրոպայի առաջնությունում նվաճել է բրոնզե մեդալ։ 1975 թվականին Վայթցը Օսլոյում նվաճել է 3000 մետր աշխարհի ռեկորդը՝ վազելով 8։ 46.6: Օսլոյում մեկ տարի անց նա իջեցրեց այդ ռեկորդը 8։ 45.4, այնուհետև 1977 թվականին նա տարածության համար արժանացել է ոսկե մեդալի Դյուսելդորֆում անցկացվող ԱՖՄՄ Աշխարհի գավաթի հանդիպման աթլետիկայի մրցաշարում` 8։ 43.50 լավագույն անձնական ցուցանիշով։ Երկու տարի անց Մոնրեալում արժանացել է արծաթե մեդալի, ինչպես նաև Օսլոյում՝ սահմանելով իր լավագույն անձնական ցուցանիշը՝ 8: 31.75: 1978 թվականին Պրահայում 1500 մետր վազքում սահմանել է իր կարիերայի 4։ 00.55 լավագույն ցուցանիշը, որը դեռևս համարվում է Նորվեգիայի ազգային ռեկորդ։ Նրա վերջին մրցավազքը 1982 թվականի հունիսին Օսլոյում 5000 մետր հաղթանակ էր, որի ժամանակ սահմանել է 15։ 08.80-ը՝ աշխարհի ռեկորդից հետ մնալով կես վայրկյան։

## Անձնական լավագույն ցուցանիշներ
* 1500 մետր - 4:00.55 - Պրահա - 03/09/1978 թ.
* Մեկ մղոն - 4:26.90 - Գեյթսհեդ - 09/07/1978 թ.
* 3000 մետր - 8:31.75 - Օսլո (Բիսլեթ) - 17/07/1979 թ.
* 15 կմ - 47:52 - Տամպա, Ֆինլանդիա - 11/02/1984 թ.
* Մարաթոն - 2:24:54 - Լոնդոն - 20/04/1986 թ.

## Մահ
Վայթցը մահացել է քաղցկեղից 2011 թվականի ապրիլի 9-ին։ Նորվեգիայի կառավարությունը հայտարարել է, որ Վայթցը կհուղարկավորվի պետական միջոցներով՝ դառնալով Նորվեգիայի պատմության մեջ 6-րդ կինը, ով արժանացել է այդ պատվին։ Սա համարժեք է պետական հուղարկավորությանը, թեև ընտանիքի հորդորով արարողությունը փակ է եղել։

## Ծանոթագրություններ

## Արտաքին հղումներ
*Biography of Grete Waitz
*Grete Waitz reflects on her, & Fred Lebow's, last NYC Marathon 
*Google Doodle tribute to Grete Waitz

Կատեգորիա:Նորվեգացի մարզիկներ
Կատեգորիա:Նորվեգացի վազորդներ
Կատեգորիա:Քաղցկեղից մահացածներ
Առլեն Ավագյան

**Առլեն Վաղինակի Ավագյան** (, ), հայազգի պատմաբան։ Պատմական գիտությունների դոկտոր (1985), պրոֆեսոր (1993)։

## Կենսագրություն
Առլեն Ավագյանը ծնվել է 1939 թվականին։ 1961 թվականին ավարտել է Կոլումբիայի համալսարանի արվեստի պատմության բաժինը, 1975 թվականին՝ Մասսաչուսեթսի Ամհերսթի համալսարանի մագիստրատուրան։ 1993-2001 թվականներին դասավանդել է նույն համալսարանում, 
2001 թվականից՝ կանանց սոցիալական հետազոտությունների բաժնի տնօրեն։

Աշխատությունները վերաբերում են կանանց հիմնահարցերին։

## Երկեր
* Through the Kitchen Window: Women Explore the Intimate Meaning of Food and Cooking, Boston, 1997; An Armenian American Memoir, N. Y., 1992.
* Lion woman's legacy : an Armenian-American memoir, New York: Feminist Press at the City University of New York, 1992
* (with Barbara Haber) From Betty Crocker to feminist food studies: critical perspectives on women and food, Amherst: University of Massachusetts Press, 2005

## Ծանոթագրություններ

Կատեգորիա:Ամերիկահայ պատմաբաններ
Կատեգորիա:Կոլումբիայի համալսարանի շրջանավարտներ
Կատեգորիա:Հայ պրոֆեսորներ
Կատեգորիա:Պատմական գիտությունների դոկտորներ
Ֆաննի Հուրն Բիրքելան

**Ֆաննի Հուրն Բիրքելան**, (, )` նորվեգացի բիաթլոնիստ, 2016 թվականի կանանց էստաֆետի աշխարհի չեմպիոն, 2014 թվականի Օլիմպիական խաղերում կանանց էստաֆետի բրոնզե մեդալակիր։ Նաև ունի դահուկավազքի ելույթի փորձ։ Ավարտել է կարիերան 2017 թվականին։

## Կարիերան բիաթլոնում
### Կարիերան աշխարհի գավաթի խաղարկությունում
* Դեբյուտը, 2009  թվականի դեկտեմբերի 2-ին Շվեդիայի Էստերսունդում տեղի ունեցած  անհատական մրզավազքում զբաղեցրել է 62-րդ տեղը։
* Միավորների գոտում առաջին անգամ հայտնվել է 2010 թվականի դեկտեմբերի 10-ին, երբ Հոխֆիլզենում տեղի ունեցած  սպրինտային մրցավազքում գրավել է  30-րդ տեղը։

#### Աշխարհի գավաթի խաղարկություններում անհատական արդյունքներ

**մ** — միավորը, **տ** — տեղը։

#### Աշխարհի գավաթի խաղարկություններում ելույթների վիճակագրություն

**Անհատ․** — անհատական մրցավազք
**Հետ․** — մրցավազք հետապնդում
**Սպ․** — սպրինտ
**Զանգ․** — զանգվածային մեկնարկ
**Էստ․** — էստաֆետա
**ԽԷ** — խառը էստաֆետա
**DNS** — մարզիկը հայտավորված է եղել, բայց չի մասնակցել
**DNF** — մարզիկը մեկնարկել է, բայց չի հասել վերջնագծին
**LAP** — մարզիկը ետ է մնացել առաջատարներից, և դուրս հանվել ճանապարհից
**DSQ** — մարզիկը որակազրկվել է
**—** − տվյալ մրցավազքին մարզիկը չի մասնակցել 

## Ծանոթագրություններ

## Արտաքին հղումներ
* Ֆաննիի Էջը IBU-ում
* FIS

Կատեգորիա:Նորվեգացի բիաթլոնիստուհիներ
Կատեգորիա:Նորվեգացի դահուկավազորդներ
Կատեգորիա:Նորվեգացի մարզուհիներ
Կատեգորիա:Օլիմպիական խաղերի բրոնզե մեդալակիրներ
Նիկոլ Բեհարի

**Նիկոլ Բեհարի** (, ), ամերիկացի դերասանուհի։

## Կյանք և Կարիերա
Նիկոլ Բեհարին ծնվել է Ֆլորիդա նահանգի Վեսթ Պալմա-Բիչ քաղաքում և 2007 թվականին Ջուլիարդի դպրոցում ավարտել է ուսումնառությունը։ Հաջորդ տարի Բեգերը սկսել է իր դեբյուտը Ալֆրի Ուարդի-ի հետ «Ամերիկյան մանուշակագույն» անկախ կինոնկարում, այնուհետև հայտնվել է «Էքսպրես։ Սպորտի լեգենդ Էրնի Դևիսի պատմությունը» ֆիլմում։ Հեռուստատեսությամբ նա առաջին անգամ ելույթ է ունեցել «Մայրիկի մեղքերը» կինոնկարում, որտեղ նա խաղում էր Ջիլ Սքոթի դստեր դերում։

Բեհարիի մի քանի նկարված ֆիլմերից, առավել հայտնին «Ամոթ»-ը ֆիլմն է, որը նա խաղացել է`Մայքլ Ֆասբենդերի հետ։ Ֆիլմի նկարահանումից հետո սկսվեց նրանց սիրավեպը, սակայն 2013 թվականի հունվարին նրանք բաժանվեցին։ Նաև Բեհարին խաղացել է գլխավոր հերոսի կնոջ դերում «42» ֆիլմում 2013 թվականին։ Նաև 2013 թվին նա Fox Series-ից ստացել է մրցանակ «Քնած հովիտ» ֆիլմի գլխավոր դերի համար։

## Ֆիլմագրություն
### Ֆիլմեր

### Հեռուստատեսություն

### Թատրոն

## Ծանոթագրություններ

## Արտաքին հղումներ
* Նիկոլ Բեհարի Internet Movie Database կայքը
*

Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի դերասանուհիներ
Կատեգորիա:Թատրոնի ամերիկացի դերասանուհիներ
Ինգրիդ Ալեքսանդրա (Նորվեգիայի արքայադուստր)

**Նորին արքայական մեծություն, Նորվեգիայի արքայադուստր Ինգրիդ Ալեքսանդրա** (, ), Նորվեգիայի թագաժառանգ Հակոնի և  նրա կին Մետտե-Մարիտի ավագ դուստր, Նորվեգիայի թագավոր Հարալդ V-ի թոռնուհին։

## Կենսագրություն
Արքայադուստր Ինգրիդը ծնվել է Նորվեգիայի մայրաքաղաք Օսլոյի Ռիկշոսպիտալետե ծննդատանը։ Ծնվելուց հետո ստացել է Նորվեգիայի արքայադուստր տիտղոս։ Արքայադուստր Ինգրիդ Ալեքսանդրան իր հորից հետո հանդիսանում է Նորվեգիայի գահի երկրորդ ժառանգորդը։ Երբ հայրը՝ Հակոնը, ժառանգի գահը, Ինգրիդ Ալեքսանդրան կդառնա Նորվեգիայի գահաժառանգ։

Ինգրիդ Ալեքսանդրան ունի Մարիուս անունով ավագ եղբայր, ով ծնվել է 1997 թվականին և 2005 թվականի դեկտեմբերի 3-ին ծնված փոքր եղբայր՝ արքայորդի Սվերե Մագնուս։

Ինգրիդ Ալեքսանդրայի կնունքը տեղի է ունեցել 2004 թվականի ապրիլի 17-ին Օսլոյում։ Նրա կնքահայրն ու կնքամայրը  եղել են հայրական կողմից պապը՝ թագավոր Հարալդ V-ը, Իսպանիայի թագավոր Ֆիլիպ VI-ը, Դանիայի թագաժառանգ Ֆրեդերիկ, Շվեդիայի թագաժառանգ արքայադուստր Վիկտորիա, արքայադուստր Մարթա Լուիզան, Հարալդ V թագավորի ավագ դուստրը և Ինգրիդ Ալեքսանդրայի հորաքույրն ու մայրական կողմից տատիկը՝ Մարիտ Թեսեն։

2006 թվականի հունվարի 4-ին Ինգրիդ Ալեքսանդրան առաջին անգամ հաճախեց մանկապարտեզ, իսկ 2010 թվականի օգոստոսի 19-ին սկսեց սովորել Ասքերի Jansløkka barneskole անունով դպրոցում։

2016 թվականի փետրվարի 12-ին Ինգրիդ Ալեքսանդրան վառեց Օլիմպիական խաղերի կրակը Լիլեհամերում անցկացված Երիտասարդական ձմեռային II օլիմպիական խաղերի ժամանակ։

## Պարգևներ
* Հարոլդ V թագավորի արծաթե հոբելյանին նվիրված մեդալ (2016 թվական)։

## Ծանոթագրություններ

## Արտաքին հղումներ
* Ինգրիդ Ալեքսանդրայի կենսագրությունը թագավորական տան կայքում:
Հելենե Օլաֆսեն

**Հելենե Օլաֆսեն** (, ծնվ. թվ.՝ փետրվարի 21, 1990թ., Օսլո, Նորվեգիա), նորվեգացի սնոուբորդիստ, ով հանդես է գալիս Նորվեգիայի դրոշով Boardercross և Half-pipe սպորտաձևերում։

Օլաֆսենն առաջին անգամ մասնակցել է միջազգային մրցումներում 2006 թվականի հունվարի 6-ին՝ Եվրոպայի գավաթի փուլային մրցավազքում զբաղեցնելով 33-րդ հորիզոնականը։ Մեկ ամիս անց նա մասնակցել է Եվրոպայի սնոուբորդի անչափահասների մրցումներին՝ զբաղեցնելով երկրորդ հորիզոնականը, իսկ մեկ տարի անց՝ արդեն մեծահասակների մրցաշարում զբաղեցրել է երրորդ հորիզոնականը։ Աշխարհի գավաթի մրցումներում նա մեկնարկել է 2007 թվականի մարտի 8-ին՝ դառնալով ութերորդը։ Նա 2007 թվականի դարձել է Եվրոպայի սնոուբորդի անչափահասների հաղթող։

2008 թվականին Օլաֆսենը կրկին մասնակցեց սնոուբորդի անչափահասների առաջնությանը Big-Air մրցատեսակում։ 2009 թվականին նա մասնակցեց աշխարհի առաջնությանը՝ ցույց տալով գավաթի մրցաշրջանի լավագույն արդյունքը։

## Աշխարհի գավաթի մրցանակային դիրք
### 1-ին հորիզոնական
; Boardercross
* փետրվարի 1 2008, Լեյսին, Շվեյցարիա
* մարտի 17 2007, Սթոնհեյմ, Կանադա

### 2-րդ հորիզոնական
; Boardercross
* փետրվարի 28 2009, Սանդեյ Ռիվեր, ԱՄՆ
* դեկտեմբերի 20 2008, Առոսա, Շվեյցարիա

### 3-րդ հորիզոնական
; Boardercross
* փետրվարի 13 2009, Սայփրիս, Կանադա
* մարտի 11 2007, Լեյք Փլեսիդ, ԱՄՆ

## Աշխարհի գավաթ
### Ընդհանուր հաշվարկ
* 2006/07 — **25-րդ տեղ** (1920 միավոր)
* 2007/08 — **10-րդ տեղ** (4160 միավոր)
* 2008/09 — **9-րդ տեղ** (4202 միավոր)

### Boardercross-ի հաշվարկ
* 2006/07 — **4-րդ տեղ** (1920 միավոր)
* 2007/08 — **5-րդ տեղ** (3570 միավոր)
* 2008/09 — **6-րդ տեղ** (3670 միավոր)

### Half-pipe-ի հաշվարկ
* 2007/08 — **28-րդ տեղ** (590 միավոր)
* 2008/09 — **34-րդ տեղ** (532 միավոր)

## Արտաքին հղումներ
* 

Կատեգորիա:1990 ծնունդներ
Կատեգորիա:Մարզիկներ այբբենական կարգով
Կատեգորիա:Նորվեգացի կին սնոուբորդիստներ
Կատեգորիա:Փետրվարի 21 ծնունդներ
Կատեգորիա:Օսլո քաղաքում ծնվածներ
Բյորգ Էվա Ենսեն

**Բյորգ Էվա Ենսեն** (, ), նորվեգացի չմշկասահորդ։ 1980 թվականին ունեցել է իր լավագույն ցուցանիշը, երբ դարձել է աշխարհի պատանեկան բազմակողմանի չեմպիոն, աշխարհի բազմակողմանի առաջնությունում զբաղեցրել է 3-րդ տեղը և 1980 թվականի Ձմեռային օլիմպիական խաղերում դարձել 3000 մետր վազքի հաղթող։

Այդ հաղթանակից հետո նրա միջազգային հաջողություններն ավելի քիչ են եղել, սակայն նա նվաճել է 15 նորվեգական կոչումներ, այդ թվում` 8 բազմակողմանի, 4 սպրինտ և 3 առանձին հեռավորության տիտղոսներ։ 2002 թվականին 42 տարեկան հասակում 5000 մետր մրցավազքում նա նվաճել է արծաթե մեդալ Նորվեգիայի առանձին հեռավորությունների առաջնությունում։ Ավելի ուշ մասնակցել է 2006 թվականի Նորվեգիայի առանձին հեռավորությունների առաջնությանը, 45 տարեկան հասակում ավարտելով 12-րդ տեղը 1500 մետր, 3000 մետր-ում՝ 7-րդ տեղը։

Ենսենը նաև հաջողակ հեծանվավազորդ է և հաղթել է 1979 թվականի Նորվեգիայի առաջնությունը և փորձնական, և անհատական հետապնդման վազքում։ 1980 թվականին արժանացել է Egebergs մրցանակի` չմշկասահքի և հեծանվավազքի նվաճումների համար և նույն տարում ընտրվել է որպես տարվա Նորվեգիայի մարզիկ։

## Ազգային կոչումներ

## Անձնական ռեկորդներ
Այս անձնական ռեկորդների մասին ավելի ճիշտ պատկերացում կազմելու համար վերջին սյունակը (WR) թվարկում է պաշտոնական համաշխարհային ռեկորդների այն ամսաթվերը, երբ Ենսենը նվաճել է իր անձնական ռեկորդները։

Ենսենի Adelskalender ցուցանիշը 177.190 միավոր է։ Նրա Adelskalender ամենաբարձր վարկանիշը եղել է 3-րդ տեղում։

### Մատենագիտություն
* Eng, Trond. *All Time International Championships, Complete Results: 1889 – 2002*. Askim, Norway: WSSSA-Skøytenytt, 2002.
* Eng, Trond; Gjerde, Arild and Teigen, Magne. *Norsk Skøytestatistikk Gjennom Tidene, Menn/Kvinner, 1999 (6. utgave)*. Askim/Skedsmokorset/Veggli, Norway: WSSSA-Skøytenytt, 1999.
* Eng, Trond; Gjerde, Arild; Teigen, Magne and Teigen, Thorleiv. *Norsk Skøytestatistikk Gjennom Tidene, Menn/Kvinner, 2004 (7. utgave)*. Askim/Skedsmokorset/Veggli/Hokksund, Norway: WSSSA-Skøytenytt, 2004.
* Eng, Trond and Teigen, Magne. *Komplette Resultater fra offisielle Norske Mesterskap på skøyter, 1894 – 2005*. Askim/Veggli, Norway: WSSSA-Skøytenytt, 2005.
* Teigen, Magne. *Komplette Resultater Norske Mesterskap På Skøyter, 1887 – 1989: Menn/Kvinner, Senior/Junior*. Veggli, Norway: WSSSA-Skøytenytt, 1989.
* Teigen, Magne. *Komplette Resultater Internasjonale Mesterskap 1889 – 1989: Menn/Kvinner, Senior/Junior, allround/sprint*. Veggli, Norway: WSSSA-Skøytenytt, 1989.

## Ծանոթագրություններ

## Արտաքին հղումներ
* Bjørg Eva Jensen at SkateResults.com
* Personal records from Jakub Majerski's Speedskating Database
* Evert Stenlund's Adelskalender pages

Կատեգորիա:Նորվեգացի չմշկասահորդներ
Կատեգորիա:Նորվեգացի օլիմպիական չեմպիոններ
Կատեգորիա:Նորվեգացի չմշկորդներ
Լյուդմիլա Բրագինա

**Լյուդմիլա Իվանովնա Բրագինա** (, ), միջին տարածությունների խորհրդային վազորդ, ԽՍՀՄ սպորտի վաստակավոր վարպետ (1972), հանդես է եկել «Դինամոյի» համար (Կրասնոդար)։

## Կենսագրություն
Լյուդմիլա Բրագինան ծնվել է 1943 թվականին Սվերդլովսկում։ Նրա առաջին մարզիչն է եղել Միխայիլ Մախովը։ 1966 թվականից մարզվել է Վիկտոր Կազանցևի մոտ։

1972 թվականի օլիմպիական չեմպիոն, ԽՍՀՄ բազմակի չեմպիոն։ Հանդես է եկել 1500 և 3000 մետր մրցավազքում, ինչպես նաև կրոսի մրցությունում։

1972 թվականին Լյուդմիլա Բրագինան Մյունխենում 1500 մ հեռավորության վրա գլխավորել է օլիմպիական չեմպիոնների ցուցակը։ Երեք անգամ սահմանել է աշխարհի ռեկորդ՝ վազք (4.06.05), կիսաեզրափակիչ (4.05.01), եզրափակիչ (4.01) 4): 1976 թվականի օլիմպիական խաղերում 1500 մ մրցավազքում զբաղեցրել է 5-րդ տեղը։ Աշխարհի վեցակի ռեկորդակիր (1972-1976) 1500 և 3000 մետր մրցավազքում։ ԽՍՀՄ-ԱՄՆ-ի թեթևաթլետիկայի մրցաշարի հաղթող։

ԽՄԿԿ անդամ 1976 թվականից։

## Ռեկորդներ
* 1500 մետր - 4 րոպե 01.4 վայրկյան (1972)
* 3000 մետր - 8 րոպե 27.12 վայրկյան (1976)

## Պարգևներ
* Աշխատանքային կարմիր դրոշի շքանշան
* «Կուբանի աշխատանքի հերոս» մեդալ (Կրասնոդարի երկրամաս, 2005, փետրվար) — *ֆիզիկական կուլտուրայի և սպորտի զարգացման գործում ունեցած մեծ անձնական ներդրման, Կուբանի օլիմպիական պահուստի նախապատրաստման և սպորտային բարձր նվաճումների համար*

## Գրականություն
* Брагина Людмила Ивановна // Олимпийская энциклопедия / Павлов С. П.. - М.: Советская энциклопедия, 1980. - 415 с.

## Ծանոթագրություններ

## Արտաքին հղումներ
* Լյուդմիլա Բրագինա 

Կատեգորիա:Աշխատանքային կարմիր դրոշի շքանշանի ասպետներ
Կատեգորիա:ԽՍՀՄ սպորտի վաստակավոր վարպետներ
Կատեգորիա:ԽՍՀՄ օլիմպիական չեմպիոններ
Կատեգորիա:Խորհրդային մարզիկներ
Կատեգորիա:Օլիմպիական չեմպիոններ
Օսնե Սեյերսթադ

**Օսնե Սեյերսթադ** (, ), նորվեգացի հայտնի լրագրող և գրող։

## Կենսագրություն
Օսնե Սեյերսթադը ավարտել է Օսլոյի համալսարանը, որտեղ սովորել է ռուսերեն և իսպաներեն, ինչպես նաև փիլիսոփայության պատմություն։ 1993- 1996 թվականներին Ռուսաստանում, որպես թղթակից, աշխատել է Arbeiderbladet թերթում։ Առաջին չեչենական պատերազմի ժամանակ այցելել է Չեչնիա։ 1997 թվականին, որպես թղթակից, աշխատել է Չինաստանում։ 1998- 2000-ական թվականներին եղել է նորվեգական հեռուստաընկերության թղթակիցը Սերբիայում։ Բոսնիական պատերազմի ժամանակ մեկնաբանել է Կոսովոյում տեղի ունեցող իրադարձությունները։

2001- 2002 թվականներին, որպես թղթակից, աշխատել է Աֆղանստանում։ Որոշ ժամանակ բնակվել է աֆղանական մի ընտանիքում, որից հետո գրել է «Քաբուլցի գրավաճառը» գիրքը։ Վերջինս դարձել է միջազգային բեսթսելլեր։

2003 թվականին երեք ամիս անց է կացրել Իրաքում, մեկնաբանել Կոալիցիոն ուժերի մուտքը Իրաք։ Այս իրադարձություններից հետո գրել է «101 օր։ Բաղդադի օրագիր»։

2006 թվականին նա նորից այցելել է Չեչնիա, որից հետո հրապարակել իր «Գռոզնիի հրեշտակը. մոռացված պատերազմի որբերը» գիրքը։

Ներկայումս ապրում և գործունեություն է ծավալում Օսլոյում։

Արժանացել է նորվեգական լրագրողական մի քանի մրցանակների։

## Գրքեր
* Հետահայացք դեպի աշխարհ. Սերբիայի դիմանկարը (2000, վերահրատարակվել է 2004 թվականին)
* Քաբուլցի գրավաճառը (2003)
* 101 օր։ Բաղդադի օրագիր (2005)
* Գռոզնիի հրեշտակը. մոռացված պատերազմի որբերը (2007)

## Արտաքին հղումներ
* Американцы смогут прочитать новую книгу о войне в Чечне: правда, «тема зверств» в ней раскрыта однобоко, оценили в NYT
* Когда русский медведь зарычал(«The Observer»)
## Ծանոթագրություններ

Կատեգորիա:Նորվեգացի գրողներ
Կատեգորիա:Նորվեգացի լրագրողներ
Կատեգորիա:Օսլոյի համալսարանի շրջանավարտներ
Կատեգորիա:20-րդ դարի կին գրողներ
Կատեգորիա:Նորվեգացի կին գրողներ
Ալիսյա Վիկանդեր

**Ալիսա Ամանդա Վիկանդեր** (, ), շվեդ դերասանուհի և պարուհի։ Արժանացել է «Օսկարի» և ԱՄՆ-ի կինոյի դերասանների մրցանակաբաշխության գիլդիայի նկարիչ Գերդա Վեգեերի դերը «Աղջիկը Դանիայից» կենսագրական դրամայում ստանձնելու համար։

## Կենսագրություն
Ծնվել է Գետեմբուրգում, դերասանուհի Մարիա Վիքերդերի և հոգեբույժ Սվանտե Ուիքանդերի ընտանիքում։ Նա հեռուստատեսությունում հայտնվել է 2001 թվականից, երաժշտական կատարմամբ հայտնվել է Գոտեբուրգի օպերայի բեմում, սովորել է Շվեդիայի թագավորության բալետի դպրոցում (2004-2007): 2007 թվականին ֆիլմում ունեցել է իր առաջնախաղը։ 2010 թվականին «Մաքրություն» ֆիլմի դերի համար «Ոսկե բզեզ» մրցանակը նվաճել է լավագույն դերասանուհու համար։ Խաղացել  է Կարոլինայի  դերը «Թագավորական վեպ» ֆիլմում և Կիտիի դերը «Աննա Կարենինա» վեպի (2012) հիման վրա նկարահանված նոր էկրանավորման մեջ։ 2013 թ. նա առաջադրվել է BAFTA «Բարձրացող աստղ»  մրցանակի համար։

2015 թ. նա հանդես է եկել անգլիացի գրող `Վերա Բրտտենի դերում «Ապագայի հիշողությունները» ֆիլմում։ Նա նկարահանել է «Ավտոմեքենայից դուրս» ֆիլմում, որի համար ստացել է «Ոսկե գլոբուս» մրցանակը։ Իր հիմնական դերը եղել է Թոմ Հուփերի կողմից ղեկավարվող «Դանիայից աղջիկը» ֆիլմիում, որտեղ  մարմնավորել է Գրեդա Ուեգներին։ Այս դերի համար արժանացել է «SAG Awards»-ի և «Օսկարի»։ 2017-ին նա նկարահանվել է Ջասթին Չադվիկի «Թուլիփ տենդ» ֆիլմում։

## Անձնական կյանք
2017 թվականի հոկտեմբերի 14-ին Ալիսյան ամուսնացել է իր գործընկերոջ՝ Մայքլ Ֆասսբենդերի հետ, ում հետ միասին խաղացել է «Լույս օվկիանոսում» ֆիլմում, նրա հետ ամուսնացել է երեք տարի հանդիպելուց հետո։

Ալիսյան ապրում է Լոնդոնում։

## Ֆիլմագրություն

## Ծանոթագրություններ

## Արտաքին հղումներ
* Շվեդիայի ֆիլմերի շտեմարանում
* Rising Stars-ի կայք: 

Կատեգորիա:Թատրոնի դերասանուհիներ
Կատեգորիա:Թատրոնի շվեդ դերասանուհիներ
Կատեգորիա:Կինոդերասանուհիներ
Կատեգորիա:Կինոպրոդյուսերներ
Կատեգորիա:Շվեդ դերասանուհիներ
Կատեգորիա:Շվեդ պարուհիներ
Կատեգորիա:Շվեդ ֆեմինիստներ
Ստելլա Գետց

**Ստելլա Գետց** (, ), նորվեգացի երգչուհի, որը հանդես է գալիս եվրոդենս ժանրում։

## Կենսագրություն և կարիերա
Ստելլան ծնվել է 1976 թվականի հոկտեմբերի 10-ին նորվեգական Թրոնհեյմ քաղաքում։ Ռասսայով մուլատ է։ Մայրը նորվեգուհի է, իսկ հայրը՝ նիգերիացի։ 16 տարեկան հասակում հաղթել է Օսլոյում անցկացված տաղանդների մրցույթին։ Երաժշտական աշխարհում սկսել է հանդես գալ 1990-ական թվականներից։ Հենց այդ տարներին էլ ձայնագրել է իր սինգլների մեծամասնությունը, ինչպես նաև մեկ ամբողջական երաժշտական ալբոմ։ Ստելլայի ամենահայտնի հիթը «Friends» կոմպոզիցիան է, որը երկար ժամանակ առաջատար դիրքեր է զբաղեցրել չարթերում։

Երգչուհին հյուրախաղերով մեկնել է աշխարհի տարբեր երկրներ՝ համատեղ ներկայանալով Դոկտոր Ալբանի և 2 Unlimited-ի հետ։

2007 թվականից երգչուհին չի զբաղվում երաժշտությամբ։ Ներկայումս զբաղվում է լրագրությամբ։

## Սկավառակագրություն
### Ալբոմներ
* 1994: *Forbidden Dreams*

### Սինգլներ
* 1993: *Friends*
* 1994: *Dr. Love*
* 1994: *Yeah Yeah*
* 1994: *All in All*
* 1995: *Get a Grip*
* 1996: *Ta-Di-Di-Boom*

## Ծանոթագրություններ

## Արտաքին հղումներ
* 
* Biografie bei Taurus Press
* stellagetz.no Stella Getz' nettsted 

Կատեգորիա:21-րդ դարի երգչուհիներ
Կատեգորիա:Նորվեգացի երգչուհիներ
Կատեգորիա:Նորվեգացի կանայք
Կատեգորիա:Նորվեգացի փոփ երաժիշտներ
Կատեգորիա:Նորվեգացի փոփ երգիչներ
Քրիսթին Լունդե-Բորգերսեն

**Քրիսթին Լունդե-Բորգերսեն**, (, ), նորվեգացի հանդբոլիստ։ Քաթրին Լունդեի երկվորյակ քույրը (ծնվել է 3 րոպե հետո), նա նույնպես մեծ հանդբոլիստ է։ Չորս անգամ եղել է Եվրոպայի չեմպիոն, աշխարհի չեմպիոն և Օլիմպիական խաղերի կրկնակի չեմպիոն։

## Կենսագրությունը
### Ակումբային կարիերա
Եղել դպրոցական «Հոնես» ակումբի սան։ Հանդես է եկել նորվեգական «Քրիստիանսան» և  «Վոգ» ակումբներում, ինչպես նաև դանիկան «Օլբորգ» և «Վիբորգ» ակումբներում։ 2008/2009 և 2009/2010  թվականների Եվրոպայի հանդբոլի ֆեդերացիայի Չեմպյոների Լիգայում «Վիբոր» ակումբի կազմում գտնվելով հաղթել է։ Ցանկացել է իր կարիերան շարունակել ավստրիական «Հիպո Նիդերոստերայխ» ակումբում, սակայն բանակցությունների ձախողումից հետո, վերադարձել է «Վոգ Վայպերս» ակումբ։ Կարիերան ավարտել է  2015 թվականին։ Ներկայումս աշխատում է Քրիստիանսանում։

### Կարիերան հավաքականում
Խաղացել է 181 խաղ և հարվածել 496 գոլ։ Չորս անգամ դարձել է Եվրոպայի  չեմպիոն (2004, 2006, 2008 և 2010 թվականներին), նաև հաղթել է 2011 թվականի աշխարհի առաջնությունում, 2008 և 2012 թվականների Օլիմպիական խաղերում դարձել է հաղթող։ Եվրոպայի 2008 թվականի առաջնությունում ճանաչվել է ամենաարժեքավոր խաղացողներից, և դրա շնորհիվ հայտնվել է հայտնի հավաքականում։ 

### Ընտանիք
2009 թվականի հուլիսի 3-ին ամուսնացել է Օլե Մ․ Բորգերսենի հետ։ Հարսանիքը տեղի է ունեցել Վիբորգի տաճարում։ Ունի երեք երեխա։

## Ծանոթագրություններ

## Արտաքին հղումներ
* Քրիսթինի էջը «Վիբորգ»-ի կայքում 

Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:Նորվեգացի հանդբոլիստուհիներ
Կատեգորիա:Նորվեգացի օլիմպիական չեմպիոններ
Ադա Հեգերբերգ

**Ադա Մարտինե Ստոլսմո  Հեգերբերգ** (, ), նորվեգացի ֆուտբոլիստուհի, Լիոնի «Օլիմպիկի»  հարձակվող, Եվրոպայի լավագույն ֆուտբոլիստուհի (2016), ըստ «Բի-բի-սի» Հեգերբերգը ճանաչվել է 2016 թվականի լավագույն ֆուտբոլիստուհին։

## Կենսագրություն
Ծնվել է Մոլդե քաղաքում, մեծացել է Սուննդալսյորայում։ Այստեղ էլ իր ավագ քույր Անդրինի  հետ սկսել է զբաղվել ֆուտբոլով։ 2007 թվականին նրա ընտանիքը տեղախոխվում է Կոլբոտն քաղաք, որտեղ էլ նա շարունակում է մարզումները տեղի ակումբում։ Մեկնարկային առաջին խաղը «Կոլբոտն» ակուբում եղել է 2010 թվականին։ 2011 թվականի օգոստոսի 6-ին մոտ վեց րոպեի ընթացքում երեք գոլ է խփել «Ռյոայի» դարպասին՝ դառնալով Նորվեգիայի առաջնության ամենաերիտասարդ հեթ-տրիկի հեղինակը։

2012 թվականի առաջնության մեկնարկից առաջ քրոջ հետ տեղափոխվել է «Ստաբեկ» ակումբ։ Նույն թվականի մայիսին հինգ գնդակ է խփել «Ֆարտ» ակումբի դարպասին։ Արդյունքում առաջնության ընթացքում, 18 խաղում խփել է 25 գնդակ և դարձել լավագույն ռմբարկու։

2013 թվականին քրոջ հետ տեղափոխվում է գերմանական «Տուրբինե» ակումբ։ Ֆրայբուրգ ակումբի հետ հենց  առաջին խաղից աչքի է ընկել։

2014 թվականի ամռանը տեղափոխվում է Լիոնի «Օլիմպիկի»։ Առաջին մրցաշրջանում՝ 22 խաղում դառնում է 26 գոլի հեղինակ և նրա թիմը 9-րդ հորիզոնականից դառնում է չեմպիոն։

2015 թվականի սեպտեմբերի 27-ին հեթ-տրիկիի հեղինակ է դառնում «Պարի Սեն Ժերմենի »  հետ խաղի ժամանակ։ Նույն թվականի նոյեմբերին, մինչև 2019 թվականը  երկարաձգում է պայմանագիրը «Օլիմպիկի» հետ։

2016 թվականի մայիսի 8-ին «Օլիմպիկը»  տասներորդ անգամ անընդմեջ դառնում է երկրի չեմպիոն։ Հեգերբերգը նորից ճանաչվում է առաջնության  լավագույն ռմբարկու(33 գոլ, 21 խաղում)։ Մեկ շաբաթ անց ակումբը դառնում է Ֆրանսիայի գավաթակիր, իսկ հետո՝ Չեմպիոնների լիգայի մրցաշարում թիմը  հաղթել է «ոսկե հեթ տրիկ»։ Հեգերբերգը դարձել է Չեմպիոնների լիգայի լավագույն ռմբարկու (9 խաղ, 13 գոլ)։

## Հավաքականում
2011 թվականին՝ 15 տարեկանում Հեգերբերգը ընդգրկվում է Նորվեգիայի հավաքական և մասնակցում Եվրոպայի մինչև 19 տարեկան աղջիկների առաջնությանը։:

2011 թվականի նոյեմբերի 19-ին նա իր առաջին խաղն է անց կացրել հավաքականի կազմում՝ Հյուսիսային Իռլանդիայի հավաքականի հետ խաղի ժամանակ։

2013 թվականին մասնակցել է Եվրոպայի առաջնությանը։ 1/4 կիսաեզրափակչում, Իսպանիայի հավաքականի հետ խաղի ժամանակ դարձել է գոլի հեղինակ։ Եզրափակչում՝ Գերմանիայի հավաքականի հետ խաղի ժամանակ խաղացել է 90 րոպե։

2015 թվականի աշխարհի առաջնության  խմբային խաղերի ժամանակ դարձել է 3 գոլի հեղինակ։

2017 թվականին մասնակցել է Նիդեռլանդներում տեղի ունեցած Եվրոպայի առաջնությանը։ Որակավորման փուլում դարձել է լավագույն ռմբարկու։

## Ձեռքբերումներ
*«Ստաբեկ» ակումբի գավաթակիր (2012)
*Ֆրանսիայի չեմպիոնուհի (2014/15, 2015/16, 2016/17)
*Ֆրանսիայի գավաթակիր (2014/15, 2015/16, 2016/1)
*Չեմպիոնների լիգայի հաղթող (2015/16, 2016/17)
*Եվրոպայի լավագույն Ֆուտբոլիստուհի (2016)

## Ծանոթագրություններ

Կատեգորիա:Կանանց ֆուտբոլի հարձակվողներ
Կատեգորիա:Նորվեգացի կին ֆուտբոլիստներ
Ջունգ Հե Սունգ

**Ջունգ Հե Սունգ** (), հարավկորեացի դերասանուհի և մոդել։ Նա ճանաչում է ստացել «Սերը լուսնի լույսում»(2016) և «Ղեկավար Կիմ»(2017) դրամաներից, նախքան իր առաջատար դեր ստանալը «Կասկածելի հաղթանակ»(2017) դրամայում։

## Ֆիլմագրություն
### Հեռուստասերիալներ

### Տարբեր շոուներ

### Տեսահոլովակներ

### Մոդելավորում

### Մրցանակներ և անվանակոչումներ

## Ծանոթագրություններ

## Աղբյուրներ
* Jung Hye-sung at FNC Entertainment 
* Jung Hye-sung  at Flave Entertainment 
* 

Կատեգորիա:Հարավկորեացի դերասանուհիներ
Կատեգորիա:Հարավկորեացի հեռուստատեսային դերասաններ
Կատեգորիա:Հարավկորեացի մոդելներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի կինոդերասանուհիներ